R: Noi credem că nimeni nu are suficienți bani de investit ca să aducă SINGUR utilitățile pe un proiect. De exemplu zona Strop de Verde / Strop de Cer va avea spre final în jur de 800-900 parcele. Acolo e nevoie de o baterie de transformatoare care urcă lejer spre 250-300 de mii de euro. Împărțit la 8-900 de case fac 300-400 de euro de casă (lucru deja mult mai abordabil). La fel la gaz, unde conducta și SRM-ul (stațiile de reducere a presiunii) costă, la fel la apă. O asociație de proprietari: a) poate pune mai multă presiune pe organele statului, care încasează cu drag impozite și taxe anuale, dar care nu sunt cele mai grăbite în a da banii pentru asemenea proiecte și b) organizează proprietarii dintr-o zonă într-o structură care are o voce importantă și un cuvânt de spus aici. Noi, ca vânzători ai terenului, după momentul în care ajutăm la nașterea Asociației, nu ne mai implicăm deloc, nici în conducerea sa, nici în deciziile pe care le va lua în viitor. Singurii care vor decide în legătură cu utilitățile, cu ritmul lor de aducere pe toate terenurile, cu implicarea în atragerea de fonduri europene sau guvernamentale sunt membrii acestei Asociații de proprietari și în primul rând proprietarii care au cumpărat teren în acest proiect.